દરમિયાન આયાત ડ્યૂટી વધારવાના સરકારના સકારાત્મક પ્રયત્નોના પગલે શુગર કંપનીના શેરમાં ગઇ કાલે ચાર ટકાથી ૨૦ ટકાનો ઉછાળો નોંધાયો છે. સરકારે પાંચ લાખ ટન રો-શુગરની આયાતને મંજૂરી આપી દીધી છે. શુગર સેક્ટરના જાણકારોના જણાવ્યા પ્રમાણે આ શુગરની આયાત સ્થાનિક બજારમાં થઇ ચૂકી છે. વૈશ્વિક બજારમાં રો-શુગરની કિંમતમાં ભારે ઘટાડો તથા ૪૦ ટકા જેટલી નીચી આયાત ડ્યૂટીના કારણે શુગરની આયાતના ફાયદાનો સોદો થઇ શકે છે. નીચા ભાવે બ્રાઝિલમાંથી મોટા ભાગની શુગરની આયાત થાય તેવી શક્યતાઓ પાછળ આયાત ડ્યૂટીમાં વધારો થઇ શકે છે, જેના પગલે સ્થાનિક શુગર કંપનીના શેરમાં ઉછાળો નોંધાયો છે.